Proinsias Mac a' Bhaird

De bhunadh Árainn Mhór i dTír Chonaill é Proinsias Mac a’ Bhaird. Tá cónaí air faoi láthair idir an t-oileán agus Leitir Ceanainn, áit a oibríonn sé mar mhúinteoir. Tá trí cinn déag de leabhair Ghaeilge dá chuid i gcló agus aistriúchán ar leabhar Béarla. Baineann sé úsáid as Gaeilge Thír Chonaill go príomha ina chuid scríbhneoireachta.

Tairngreacht 
Ba é an t-úrscéal Tairngreacht is mó a thuil clú dó mar scríbhneoir. Bronnadh Gradam Leabhar na Bliana de chuid An Post ar an úrscéal sa bhliain 2019. Bhuaigh an t-úrscéal an chéad duais i gComórtas Liteartha an Oireachtais agus bhain sé an gearrliosta do Ghradam Uí Shúilleabháin sa bhliain 2018.

Baineann an scéal le comhcheilg taobh istigh den Eaglais Chaitliceach, tráth ar éirigh an Pápa Beinidict as oifig. Tarraingíonn an t-úrscéal ar scéal Naomh Colm Cille agus ar fhaoistin atá in ainm is a bheith scríofa aige, rud a imríonn tionchar mór ar chúrsaí sa nuashaol.

Duaiseanna 
Bronnadh duaiseanna ar chuid mhór de shaothar Mhic a' Bhaird. Bronnadh an chéad duais d''úscéal ar 'Rún an Bhonnáin'  agus ar 'Tairngreacht' ag Comórtas Liteartha an Oireachtais agus bronnadh an dara duais d'úrscéal liteartha ar a úrscéal 'Fatwa'. Tá duaiseanna bainte aige don drámaíocht, ceol agus filíocht ag comórtais an Oireachtais freisin.

Bronnadh duaiseanna ar a chuid filíochta i gcomórtais áirithe, ina measc: comórtas filíochta Bhéal Átha na mBuilí, Comórtas Filíochta Uí Néill agus Reclaim the Vision of 1916.

Leabhair i gcló 

 Cogar san Fharraige (Coiscéim), 2002
 Idir Beocht agus Beatha (Coiscéim), 2004
 An Tairiscint (Coiscéim), 2005
 Maggie Sailor agus Cailleach na Farraige (Coiscéim), 2008
 Maggie Sailor agus Mallacht na Mic Ó gCorra (Coiscéim), 2009
 Fear na Féile Vailintín agus scéalta eile (Breacadh), 2009
 Faigh Greim ar an Ghrian, (Coiscéim), 2010
 Rún an Bhonnáin (LeabhairComhar), 2010, 2019 (Cineál de phaistís ar The Da Vinci Code atá sa leabhar seo)
 Bealach na Mine Buí (Coiscéim), 2015
 Amhrán na Mara (Coiscéim), 2015 [aistriúchán]
 Oileán na nDraoithe (Éabhlóid), 2017
 Tairngreacht (LeabhairComhar), 2018
 Fatwa (Coiscéim), 2019
 Falscaí (Coiscéim), 2021

Tagairtí

Daoine a rugadh i 1973
Daoine beo
Úrscéalaithe Éireannacha‎